Държавен вестник, бр. 23, 2017 г., стр. 5

БРОЙ  23	
Д Ъ Р Ж А В Е Н  В Е С Т Н И К 	
СТР.  5  
потребност от дентална помощ, директорът 
на РЗОК може да сключва договори и след 
изтичане на срока по чл. 18, ал. 3 с лечебни 
заведения, които отговарят на изискванията 
на закона и НРД.
(2) В случаите по ал. 1 директорът на РЗОК 
сключва договори или издава мотивирани 
откази за сключване на договори в срок до 
30 дни от подаването на документите. При 
установяване на непълнота на представените 
документи се прилага чл. 18, ал. 2.
Чл. 20. (1) Типовите индивидуални договори 
за ИДП се изготвят от НЗОК и се утвърждават 
от управителя на НЗОК след съгласуване с 
председателя на УС на БЗС.
(2) Предметът на договорите и допълни­
телните споразумения, сключени с РЗОК, не 
може да се разширява.
(3) Алинея 2 не се прилага, когато въз 
основа на оценка на потребностите и устано­
вена недостатъчност съгласно Националната 
здравна карта е налице потребност от ден­
тална помощ.
Чл. 21. (1) Директорът на РЗОК отказва 
да сключи договор при:
1. условие, че лечебното заведение не 
отговаря на изисквания на закона, което се 
установява от представените документи или 
при проверка;
2. липса на някое от настоящите общи или 
специални изисквания и условия за сключване 
на договор, което се установява от предста­
вените документи или при проверка;
3. непълнота на изискуемата документация, 
която не е била отстранена в определения срок;
4. невъзможност на съответното лечебно 
заведение да осъществява денталната помощ, 
за изпълнение на която кандидатства, което 
се установява от представените документи 
или при проверка;
5. подаване на документи за сключване на 
договор извън установения срок по чл. 59а, 
ал. 1 ЗЗО независимо от причините за това 
с изключение на случаите по чл. 19;
6. наложена санкция „Прекратяване на 
договор“.
(2) В случаите по ал. 1, т. 6 директорът на 
РЗОК може да сключи договор след изтичане 
на 12 месеца от влизане в сила на санкцията 
„Прекратяване на договор“.
(3) Директорът на РЗОК издава заповед, с 
която прави мотивиран отказ за сключване 
на договор с ИДП в сроковете по чл. 18 и 19.
(4) Заповедта по ал. 3 се издава в писмена 
форма и съдържа:
1. правните и фактическите основания за 
издаване на отказа;
2. пред кой орган и в какъв срок отказът 
може да бъде обжалван;
3. дата на издаване, подпис на директора 
и печат на РЗОК.
(5) Заповедта по ал. 3 се връчва на лицето, 
което представлява лечебното заведение, или 
се изпраща по пощата с препоръчано писмо 
с обратна разписка в срок 7 работни дни от 
издаването му.
(6) Заповедта, с която директорът на РЗОК 
отказва да сключи договор с изпълнител на 
ИДП, подлежи на обжалване съгласно чл. 59б, 
ал. 3 ЗЗО по реда на Административнопро­
цесуалния кодекс, като оспорването не спира 
изпълнението на заповедта.
Г л а в а  о с м а
ПРАВА И ЗАДЪЛЖЕНИЯ НА ИЗПЪЛНИ­
ТЕЛИТЕ НА ДЕНТАЛНА ПОМОЩ
Чл. 22. Изпълнителите на дентална по­
мощ осъществяват дейността си съгласно 
изискванията на ЗЛЗ, ЗЗО, ЗЗ, Кодекса за 
професионална етика на лекарите по дентална 
медицина, ЗЛПХМ, подзаконови нормативни 
актове и НРД.
Чл. 23. (1) Изпълнителите на дентална 
помощ имат право да получат договореното 
заплащане за извършените дейности при 
условията и по реда на глава седемнадесета.
(2) Изпълнителите на дентална помощ 
имат право да получават текуща информация 
и съдействие от РЗОК относно възложените 
им за изпълнение дейности.
Чл. 24. (1) Изпълнителите на дентална по­
мощ нямат право да прилагат диагностични 
и лечебни методи, които:
1. не са утвърдени в медицинската прак­
тика, противоречат на медицинската наука и 
създават повишен риск за здравето и живота 
на пациента;
2. водят до временна промяна в съзнанието, 
освен ако за прилагането им пациентът е дал 
съгласието си или ако са налице обстоятел­
ствата по чл. 89, ал. 2 ЗЗ.
(2) На лицата, които възпрепятстват оказ­
ването на дентална помощ или накърняват 
личното и професионалното достойнство на 
лекаря, може да не се окаже такава с изклю­
чение на състояния, застрашаващи живота им.
Чл. 25. Изпълнителите на дентална помощ 
се задължават да:
1. осигуряват на ЗОЛ договорената ден­
тална помощ съгласно условията на НРД и 
изпълняват правилата за добра медицинска 
практика;
2. предоставят дентална помощ по вид, обем 
и качество, съответстваща на договорената;
3. предписват за домашно лечение лекар­
ствени продукти, заплащани напълно или 
частично от НЗОК;
4. предписват лекарствени продукти по 
вид и количества, съобразени с обективното 
състояние на пациента и изискванията на 
НРД и други действащи нормативни актове;
5. не изискват плащане или доплащане от 
осигуреното лице за видове дейност, която се 
заплаща изцяло от НЗОК, с изключение на 
случаите на заплащане и/или доплащане за 
дентални дейности от ЗОЛ при условията и 
по реда на НРД съгласно чл. 45, ал. 17 ЗЗО;